यह सवाल उठना लाज़मी है की पिछली बार मुख्यमंत्री पद नहीं मिलने पर बगावती बिगुल नहीं फूकनें वाले नितिन पटेल वित्त और शहरी विकास मंत्रालय नहीं मिलने पर इतना नाराज़ कैसे हो गए की उन्होंने प्रधानमंत्री मोदी के गृहराज्य में आक्रामक रुख अपनाते हुए सरकार के खिलाफ बगावती बिगुल फूंक दिया ? इस सवाल का जवाब जानने के लिए गुजरात विधानसभा का दलीय समीकरण जानना जरूरी है । गुजरात में कुल 182 सीट में से बीजेपी को 99 (पिछली बार 115) सीटें मिलीं, वहीं कांग्रेस को 77 (पिछली बार 61) सीटें मिलीं। निर्दलीयों ने तीन, भारतीय ट्रायबल पार्टी को दो व राष्ट्रवादी कांग्रेस पार्टी को एक सीट मिली है। विधानसभा में बहुमत के लिए 92 विधायक का समर्थन होना जरुरी है । इसलिए बीजेपी संख्याबल के हिसाब से बाउंड्री लाइन से सिर्फ 7 कदम आगे है । वहीं पिछली बार बीजेपी बहुमत के संख्याबल से बहुत आगे थी । नितिन पटेल इस बात से भलीभांति अवगत है की इस बार मोल भाव करने की बारी उनकी है । उम्मीद जताई जा रही है की नितिन पटेल ने जो दांव खेला है वह इसमें सफल होंगे और उन्हें वित्त या गृह मंत्रालय की अतिरिक्त जिम्मेदारी दी जाएगी । इस से शायद गुजरात की जनता और गुजरात के विकास पर कोई असर नहीं पड़ेगा क्योंकि वे पहले भी ऐसे विभाग की जिम्मेदारी उठा चुके है । लेकिन भविष्य में इसकी संभावना अधिक है की कमजोर जनादेश से चुनी गई रुपानी सरकार को आए दिन अपने ही लोगो से धमकियाँ मिलती रहेंगी । इसका नुकसान सबसे ज्यादा गुजरात के विकास के ऊपर होगा जो बीजेपी की आपसी खींचतान का शिकार होगी ।